એનઆરજી ડેસ્કઃ વિદેશમાં વસતા ભારતીયો માનસીક તણાવ દુર કરવા માટે શહેરના બ્રાહ્મણો પાસેથી ઓનલાઈન વિધીની સાથે શાંતિપાઠ પણ સાંભળે છે. શહેરમાં 100 બ્રાહ્મણો મહિનામાં 1 હજાર ઓનલાઈન પુજા કરાવે છે. જ્યારે વિદેશી નાગરીકો પણ શહેરના બ્રાહ્મણો પાસે જ્યોતિષ,રત્ન અને રૂદ્રાક્ષ ધારણ કરવા માટે ઓનલાઈન માર્ગદર્શન મેળવે છે. ડિજીટલ યુગમાં ભારત દેશના મુખ્ય મંદિરોમાં ઓનલાઈન દર્શન અને પ્રસાદની સુવિધા તો શરૂ થઈ ગઈ છે. જ્યારે થોડા વર્ષોથી ઓનલાઈન પુજા કરાવવાનો ટ્રેન્ડ શરૂ થયો છે.